Era familha predestinada que tornèc en França quan queiguec Napoleon, auec era ingenuitat fatau de creir qu’ère era que lo balhaue, e que çò qu’auie balhat ac podie tornar a cuélher; qu’era casa de Borbon possedie eth dret divin; qu’era França non possedie arren e qu’eth dret politic autrejat ena carta de Loís XVIII non ère senon ua arrama deth dret divin, separada pera casa de Borbon e autrejada a gratis ath pòble, enquiath dia qu’eth rei volesse cuelher-la de nauèth.